Αννόβερο

Το Αννόβερο (), στον ποταμό Λάϊνε (Leine), είναι η πρωτεύουσα και μεγαλύτερη πόλη του ομόσπονδου κρατίδιου της Κάτω Σαξωνίας, στη Γερμανία. Με πλυθησμό 535.932 (2021), είναι η 13η μεγαλύτερη πόλη της Γερμανίας καθώς και η τέταρτη μεγαλύτερη πόλη της Βόρειας Γερμανίας μετά το Βερολίνο, το Αμβούργο, και τη Βρέμη.

Πριν γίνει πρωτεύουσα της Κάτω Σαξονίας το 1946, το Ανόβερο υπήρξε πρωτεύουσα του Πριγκιπάτου του Κάλενμπεργκ (1636–1692), του Εκλεκτοράτου του Ανόβερου (1692–1814), του Βασιλείου του Ανόβερου (1814–1866), της Επαρχίας του Ανόβερου του Βασιλείου της Πρωσίας (1868–1918), της Επαρχίας του Ανόβερου του Ελεύθερου Κράτους της Πρωσίας (1918–1947) καθώς και του Κράτους του Ανόβερου (1946). Από το 1714 έως το 1837 το Ανόβερο αποτέλεσε, μέσω προσωπικής ένωσης, την οικογενειακή έδρα των Αννοβεριανών βασιλέων του Ηνωμένου Βασιλείου της Μεγάλης Βρετανίας και της Ιρλανδίας, υπό τον τίτλο τους ως δούκες του Μπράουνσβαϊγκ-Λύνεμπουργκ (αργότερα γνωστοί ως Εκλέκτορες του Ανόβερου).

Το 2000, το Αννόβερο φιλοξένησε την EXPO 2000. Ο εκθεσιακός χώρος του Αννόβερου, χάρη στις πολυάριθμες επεκτάσεις του (ειδικά για την EXPO 2000) είναι ο μεγαλύτερος στον κόσμο.

 Ιστορία 
Η πόλη ιδρύθηκε στους μεσαιωνικούς χρόνους (οι πρώτες ενδείξεις ύπαρξης αγοράς στο μέρος αυτό χρονολογούνται στο 950) στις όχθες του ποταμού Λάϊνε. Αναφέρεται για πρώτη φορά σε εκκλησιαστικά χειρόγραφα του 1150. Η πόλη έλαβε τα δικαιώματά της το 1241. Τον 14ο αιώνα η πόλη πέρασε μια περίοδο οικονομικής άνθησης, οπότε και χτίστηκαν και το τείχος και οι παλαιότερες εκκλησίες της πόλης, κατά τη διάρκεια του Τριακονταετούς πολέμου. Το 1636 ο δούκας του Κάλενμπεργκ αποφάσισε να μετακινήσει την κατοικία του στο Αννόβερο. Το δουκάτο του ήταν γνωστό κατόπιν ως δουκάτο του Αννόβερου (Οίκος Αννόβερου). Οι απόγονοί του θα γίνονταν αργότερα βασιλιάδες της Μεγάλης Βρετανίας (μετά από το 1800, βασιλιάς του Ηνωμένου Βασιλείου) ο πρώτος τους ήταν ο Γεώργιος Α', ο οποίος ανήλθε στον βρετανικό θρόνο στο 1714. Ο ίδιος και οι διάδοχοί του στον αγγλικό θρόνο μέχρι τη βασίλισσα Βικτώρια ήταν συγχρόνως και εκλέκτορες του Αννόβερου. Κατά τη διάρκεια του 17ου και 18ου αιώνα ήταν κέντρο των γραμμάτων και των τεχνών, με φιλοσόφους όπως ο Λάιμπνιτς και το μεγαλύτερο μέρος της παλιάς πόλης του Αννόβερου καταστράφηκε από τους βομβαρδισμούς των Συμμάχων. Από τα λίγα κτίρια που παρέμειναν είναι το νέο δημαρχείο (Neues Rathaus). Επίσης, η εκκλησία Εγκίντιενκίρχε δεν αναστηλώθηκε, αλλά παρέμεινε μνημείο των νεκρών του πολέμου.

 Οικονομία 
Η τοπική οικονομία στηρίζεται στους πολυάριθμους επισκέπτες των διάφορων σημαντικών εκθέσεων που διοργανώνονται στις εκθεσιακές εγκαταστάσεις της πόλης, καθώς και από κάποιες πολυεθνικές που έχουν την έδρα τους στο Αννόβερο, όπως η εταιρία ελαστικών Continental, η εταιρία οικονομικών υπηρεσιών AWD,Ομάδα VHV, η αντασφαλιστική Hannover Re, ο ταξιδιωτικός οργανισμός TUI, η Volkswagen Nutzfahrzeuge (που τυπικά όμως εδρεύει στο Βόλφσμπουργκ) και παράγει το Volkswagen T5, ο κατασκευαστής συστημάτων οχημάτων WABCO, η κατασκευάστρια φορτηγών Komatsu Hanomag, οι μπαταρίες Varta-Batteriewerk και η Siemens IT Solutions und Services.

 Σημαντικές εκθέσεις 
 Η βιομηχανική έκθεση Hannover Messe
 Η έκθεση τεχνολογίας και πληροφορικής CeBit.

Παραπομπές

 Εξωτερικοί σύνδεσμοι 



Κατηγορία:Πόλεις της Κάτω Σαξονίας
Κατηγορία:Μέλη της Χανσεατικής Ένωσης